קרא לי קודקוד
אומרים עלי שפשוט נולדתי עם הקשת ביד; יש לי עיניים של נץ וחושים חדים של צייד; הייתי ילד שטיפס על צמרות מהר יותר מן הקופים; הרבה יותר מלטיפות אני חטפתי אגרופים; לא משולי החברה, אני בא ממשפחה טובה; שלושה דורות אחורה כולם היו גדולים בצבא; מגיל צעיר ידעתי לתת כבוד לצלקות; קרא לי קודקוד; קרא לי קודקוד; אין שפן שיסתתר ממני בסלע, אין ציפור שתברח; הנמר עושה כבוד ונשאר מחוץ לטווח; תן לי להניף את הקשת להרגיש את המתח במיתר; תן לחֵץ שלי לעוף למטרה ואני מאושר; מה את יודעת על עין מבוהלת,  מה את יודעת על הסוד; על הרגע הזה הרוטט תמיד שבין הצייד לניצוד; תסלחי לי גברת, לא באתי לרקוד; קרא לי קודקוד; קרא לי קודקוד; עליתי מהר במערכת,  תמיד ידעתי שאהיה לוחם; אחד שיודע לא להסס ולהכות ולהרוג בלי לרחם; יש לי ראש מלא בתחבולות איך לעשות מלחמה; רק תגידו לי מי האויב אני אגיד לכם מה; מה את יודעת על עין מבוהלת, מה את יודעת על הסוד; על הרגע הזה הרוטט תמיד שבין הצייד לניצוד; כל יפי הנפש, כל החולמים על שלום עולמי; אני בא מהיער ואני יודע בדיוק מי אוכל את מי; זה הכלל הראשון בחוקים של הטבע; ואם אתה רוצה ללמוד; קרא לי קודקוד; קרא לי קודקוד; 